Zdravé a bezpečné
Zemiaky patria medzi najzdravšie potraviny. Pri trávení sa ľahko štiepia a nezaťažujú tráviacu sústavu. Mladé hľuzy obsahujú hodnotné bielkoviny, sacharidy, karotény, vitamíny B a C a pestrú zmes minerálov, najmä draslík, horčík, fosfor, železo, meď, vápnik a zinok. Nachádzajú sa v nich aj špeciálne bioaktívne látky, ktoré upravujú krvný tlak a majú antioxidačné účinky. Výhoda zemiakov je aj to, že nedráždia žalúdok, nevyvolávajú ekzémy ani migrény a sú bezpečné aj pre ľudí trpiacich alergiami.
V šupke či bez nej?
Skoré zemiaky majú menej škrobu, nižší glykemický index aj nepatrne menej kalórií ako jesenné zemiaky. Jemnú, strapatú šupku neodstraňujte, po uvarení alebo upečení dodá zemiakom skvelú orieškovú príchuť vody a je výborným zdrojom vlákniny. Navyše, tesne pod šupkou sa nachádza množstvo cenných živín, ktoré by sa pri varení bez nej vyplavili do vody. Varené zemiaky neobsahujú tuk ani cholesterol. Keď ich budete konzumovať v primeranom množstve, určite z nich nepriberiete.